EkBass/fiwiki-20250220-pages-articles huggingface dataset:
Stalino (kylä)

Stalino () on kylä Tverin alueen Kaljazinin piirin Starobislovon kunnassa Venäjällä. Se sijaitsee puolitoista kilometriä Starobislovosta etelään. Kylässä on 29 asukasta (vuonna 2008). Kylä on Venäjän ainoa Josif Stalinin mukaan nimetty paikkakunta. Muut Stalinin nimeä kantaneet kohteet saivat takaisin aikaisemmat nimensä tai ne nimettiin uudelleen Nikita Hruštšovin ”suojasään” aikana. Kaljazinin piirin Stalino on säilynyt, koska kylän aikaisempi nimi Drotšilovo kuulostaa venäjäksi rumalta (vertaa venäjän drotšit ’masturboida’). ==Lähteet== Luokka:Kaljazinin piiri
Pöytätennis kesäparalympialaisissa 2020

Pöytätenniksessä kilpaillaan Tokion paralympialaisissa 2020 16. kertaa. Ottelut pelataan 26. elokuuta – 4. syyskuuta 2020 Tokyo Metropolitan Gymnasiumilla. Eri kilpailuja on 31, joista 17 on miehille ja 14 naisille. Yhteensä paralympialaisiin osallistuu 280 urheilijaa, joista 174 on naisia ja 106 miehiä. ==Karsinnat== Yhdestä maasta saa osallistua korkeintaan kolme urheilijaa yhteen yksinpelikilpailuun. Joukkueturnauksiin maa saa lähettää yhden joukkueen. 55 mies- ja 50 naisurheilijaa tullaan valitsemaan alueellisten (Eurooppa, Amerikka, Aasia, Afrikka ja Oseania) mestaruusturnausten kautta. 72 miesurheilijaa ja 28 naisurheilijaa valitaan rankingien perusteella. 11 mies- ja 10 naisurheilijaa valitaan erillisen karsintaturnauksen kautta. Neljä paikkaa on varattu naisten joukkuekilpailuihin siten, että saadaan tarpeeksi maita turnauksiin. 36 miestä ja 14 naista kutsutaan paralympialaisiin erillisellä kutsulla. ==Aikataulu== ==Mitaliyhteenveto== Ei päättyneitä kilpailutapahtumia Ei päättyneitä kilpailutapahtumia Ei päättyneitä kilpailutapahtumia Ei päättyneitä kilpailutapahtumia Ei päättyneitä kilpailutapahtumia Ei päättyneitä kilpailutapahtumia Yhteensä 31 31 31 93 ===Miehet=== Luokan 1 kaksinpeli tiedot Luokan 2 kaksinpeli tiedot Luokan 3 kaksinpeli tiedot Luokan 4 kaksinpeli tiedot Luokan 5 kaksinpeli tiedot Luokan 6 kaksinpeli tiedot Luokan 7 kaksinpeli tiedot Luokan 8 kaksinpeli tiedot Luokan 9 kaksinpeli tiedot Luokan 10 kaksinpeli tiedot Luokan 11 kaksinpeli tiedot Luokkien 1-2 joukkue tiedot Luokan 3 joukkue tiedot Luokkien 4-5 joukkue tiedot Luokkien 6-7 joukkue tiedot Luokan 8 joukkue tiedot Luokkien 9-10 joukkue tiedot ===Naiset=== Luokkien 1-2 kaksinpeli tiedot Luokan 3 kaksinpeli tiedot Luokan 4 kaksinpeli tiedot Luokan 5 kaksinpeli tiedot Luokan 6 kaksinpeli tiedot Luokan 7 kaksinpeli tiedot Luokan 8 kaksinpeli tiedot Luokan 9 kaksinpeli tiedot Luokan 10 kaksinpeli tiedot Luokan 11 kaksinpeli tiedot Luokkien 1-3 joukkue tiedot Luokkien 4-5 joukkue tiedot Luokkien 6-8 joukkue tiedot Luokkien 9-10 joukkue tiedot ==Lähteet== Luokka:Kesäparalympialaiset 2020
Ratsastus kesäparalympialaisissa 2020

Ratsastuksessa kilpaillaan Tokion paralympialaisissa 2020 8. kertaa. Kilpailut käydään 27. – 31. elokuuta Tokion ratsastuspuistossa. Ratsastuksessa kilpaillaan 11 kilpailussa, joista kymmenen on yksilökilpailuja ja yksi joukkuekilpailu. Paralympialaisiin osallistuu 78 ratsastajaa. ==Karsinnat== Yhdestä maasta saa osallistua korkeintaan neljä ratsastajaa. 12 urheilijaa (3 joukkuetta) valitaan vuoden 2018 MM-kilpailujen perusteella. 28 urheilijaa (7 joukkuetta) valitaan joukkuerankingin perusteella. 16 urheilijaa (4 joukkuetta) valitaan alueellisten rankingin kautta. Alueet ovat Afrikka, Amerikka, Aasia ja Oseania. Joukkuekilpailijoiden lisäksi valitaan 15 ratsastajaa rankingin perusteella, kolme ratsastajaa kutsutaan paralympialaisiin ja neljä paikkaa valitaan isäntämaa Japanin urheilijoille. ==Aikataulu== ==Mitaliyhteenveto== Ei päättyneitä kilpailutapahtumia Ei päättyneitä kilpailutapahtumia Ei päättyneitä kilpailutapahtumia Ei päättyneitä kilpailutapahtumia Ei päättyneitä kilpailutapahtumia Ei päättyneitä kilpailutapahtumia Yhteensä 11 11 11 33 ===Kilpailut=== Mestaruusohjelma I tiedot Mestaruusohjelma II tiedot Mestaruusohjelma III tiedot Mestaruusohjelma IV tiedot Mestaruusohjelma V tiedot Vapaaohjelma I tiedot Vapaaohjelma II tiedot Vapaaohjelma III tiedot Vapaaohjelma IV tiedot Vapaaohjelma V tiedot Joukkue tiedot ==Lähteet== Luokka:Kesäparalympialaiset 2020
Rohan de Saram

Rohan de Saram (9. maaliskuuta 1939 Sheffield, Yorkshire – 29. syyskuuta 2024) oli srilankalainen sellisti. Hänet tunnetaan muun muassa työstään Arditti- kvartetissa, jossa hän soitti vuosina 1976–2005.Lilla Akademiens Musikgymnasium: Student Journalism: Interview with cellist Rohan de Saram Saram tuli alun perin tunnetuksi perinteisellä ohjelmistolla, mutta sittemmin hän ansioitui nykymusiikin tulkitsijana.San Marino International Music Summer Courses: Rohan de Saram Saram aloitti sellonsoiton opiskelun 11-vuotiaana Gaspar Cassadón johdolla Sienassa ja Firenzessä. 16-vuotiaana hän pääsi Yhdistyneeseen kuningaskuntaan John Barbirollin ja Puerto Ricoon Pablo Casalsin oppiin. Vuotta myöhemmin hänelle myönnettiin Kansainvälinen Harriet Cohen -musiikkipalkinto. Vuonna 1960 Dimitri Mitropoulos kutsui Saramin debytoimaan Carnegie Halliin New Yorkin filharmonikkojen kanssa Aram Hatšaturjanin sellokonserton esityksellä, jonka johti Stanisław Skrowaczewski. Hän esiintyi sellaisten kapellimestareiden kuin John Barbirollin, Adrian Boultin, Zubin Mehtan, Seiji Ozawan ja William Steinbergin kanssa. Luciano Berio ja muut säveltäjät ovat myös johtaneet omien teostensa esityksiä, joissa Saram toimi solistina. Berio kehui Saramia sekä tämän onnistumisesta Il ritorno degli snovidenia -teoksen Britannian-ensiesityksen solistina että yleisellä tasolla. Hän sävelsikin Saramille viimeisen Sequenzas-sarjansa teoksen, johon kuului myös Saramin lapsuudestaan saakka soittamille kandyan- rummuille ominaisiin rytmeihin perustuvia osioita. Säveltäjiä, joiden kanssa Saram aikoinaan työskenteli, ovat olleet Zoltán Kodály, Dmitri Šostakovitš, Francis Poulenc ja William Walton. Sittemmin yhteistyökumppaneihin ovat kuuluneet Berion ohella Henri Pousseur ja Iannis Xenakis, jotka niin ikään sävelsivät hänelle teoksia. Saram kantaesitti Tôn-Thất Tiếtin kaksoiskonserton sellolle, lyömäsoittimille ja orkesterille Hanoissa ja Toshio Hosokawan Chant- teoksen sellolle ja orkesterille. Hän piti Param Virin Beyond the Reach of the World -soolosellosävellyksen Yhdysvaltain-ensiesityksen. Hänen perinteiseen ohjelmistoonsa kuului muun muassa Johann Sebastian Bachin musiikkia. Saramin levytysten joukossa on tulkintoja Antonio Vivaldin, Edmund Rubbran, Benjamin Brittenin, John Mayerin, Xenakisin, Elliott Carterin, Morton Feldmanin ja Berion teoksista. Joulukuussa 2004 Saram sai kirjallisuuden kunniatohtorin arvon srilankalaisesta Peradeniyan yliopistosta. Hän sai myös Sri Lankan presidentin antaman Deshamaniya-kunnianosoituksen. == Lähteet == == Aiheesta muualla == * Viralliset sivut Luokka:Srilankalaiset muusikot Luokka:Sellistit Luokka:Vuonna 1939 syntyneet Luokka:Vuonna 2024 kuolleet
Kaipion talo

Kaipion talo oli arkkitehti F. L. Caloniuksen suunnittelema, vuonna 1884 valmistunut uusklassinen kivitalo Tampereella. Se sijaitsi Hämeenpuiston ja Pirkankadun kulmassa, osoitteessa Pirkankatu 2\. Calonius piirsi talon Tuomas M. Laurénille, mutta myöhemmin sen omisti kassakaappitehtailija Toivo Kaipio. Kaksikerroksiseen rakennukseen tehtiin 1920-luvulla Lauri Auteron suunnittelema laajennus, jossa keskiosaa korotettiin yhdellä kerroksella. Talossa toimi Tampereen luonnontieteellinen museo vuosina 1961–1982. Caloniuksen kivitalon lisäksi korttelissa oli myös muita rakennuksia. Heikki Tiitolan vuonna 1912 suunnittelemassa Kaipion talon kolmikerroksisessa piharakennuksessa pitivät ateljeeta kuvanveistäjät Adolf Aarno ja Evert Porila. Hämeenpuiston puoleisessa puutalossa (1874) aloitti toimintansa suomalainen klubi vuonna 1891. Sen sisäpihalta oli käynti huoneistoon, jota vapaamuurarit käyttivät kokoontumiseen 1930–1950-luvuilla. Pirkankadun ja Mustanlahdenkadun kulmassa oli puolestaan Lambert Pettersonin piirtämä Tampereen ruotsalaisen klubin talo (1898). Myös Puutarhakadun ja Mustanlahdenkadun kulmassa oli rakennus (1893); se oli alun perin Vihtori Heikkilän suunnittelema, mutta sitä laajennettiin ja muutettiin myöhemmin J. A. Ståhlen piirustusten mukaisesti.Kadonneet kaunottaret: Tampereen rakennushistoriaa. Museokeskus Vapriikin järjestämä näyttely Tampereella 1.12.2017–8.4.2018. Näyttelykonsepti ja käsikirjoitus: Antti Liuttunen ja Iris Toivola. Kaipion talo purettiin vuonna 1982. Myös korttelin muut rakennukset hävitettiin Tampereen pääkirjasto Metson tieltä. Arkkitehtipari Raili ja Reima Pietilän suunnittelema kirjastotalo valmistui 1986, jolloin myös luonnontieteellinen museo sai sieltä uudet tilat. Museo toimi Metson yhteydessä vuoteen 1995 asti. == Lähteet == Luokka:Tampereen entiset rakennukset ja rakennelmat Luokka:F. L. Caloniuksen suunnittelemat rakennukset Luokka:Amuri
Elämä on ihanaa (Fredin albumi)

Elämä on ihanaa on Matti Siitosen eli Fredin yhdestoista albumi, joka julkaistiin vuonna 1980. == Kappaleet == === A-puoli === # # # # # # === B-puoli === # * # # # # # Luokka:Vuoden 1980 albumit Luokka:Fredin albumit
Maan valitus

Maan valitus on suomalaislaulaja Matti Siitosen eli Fredin 12. studioalbumi, joka julkaistiin vuonna 1987. Sen kaikki sävellykset ovat Fredin omia, yksi tehty yhteistyössä tytär Hanna-Riikan kanssa. Myös sovitukset ja valtaosa sanoituksista ovat Fredin, ja hän myös tuotti levyn itse. Dramaattinen ja kreikkalaistyylinen nimikappale ”Maan valitus” ei yli viiden minuutin kestonsa takia saanut paljon radiosoittoa, mutta Fredi piti sitä yhtenä parhaista lauluistaan. Albumi syntyi seitsemän vuotta edellisalbumin Elämä on ihanaa (1980) jälkeen, ja se on ainoa, jonka Fredi levytti Matin ja Tepon levy- yhtiölle M & T Production. == Kappaleet == Kaikki kappaleet säveltänyt, sanoittanut ja sovittanut Matti Siitonen, ellei toisin mainita. === A-puoli === # # # # # === B-puoli === # * # # # # # == Tuotanto == * Matti Siitonen – tuottaja * Per Wallenius – äänitys (MTV-studiot) * Jorma Hämäläinen – äänitys (MTV-studiot) * Erik Uddström – kannen suunnittelu ja kuvat * M&T; Tuotanto Oy – tuotanto == Lähteet == Luokka:Vuoden 1987 albumit Luokka:Fredin albumit
Tuuli kuvia kuljettaa

Tuuli kuvia kuljettaa on Matti Siitosen eli Fredin kolmastoista studioalbumi vuodelta 1995. == Kappaleet == # # # # # # # # # # == Kokoonpano == * Fredi (oik. Matti Siitonen) – laulu * Juha Björninen – kitarat * Kassu Halonen – kosketinsoittimet * Jari Heino ja Harri Rantanen – bassot * Sami Kuoppamäki – lyömäsoittimet * Tapani Laastola – rummut (10) Lähteet:CD-levyn (FGCD 4087) tiedot. == Lähteet == Luokka:Vuoden 1995 albumit Luokka:Fredin albumit Luokka:Kassu Halosen tuottamat albumit
Quantel Paintbox

Quantel Paintbox oli työasema, joka oli tarkoitettu kuvankäsittelyyn ja grafiikan luomiseen. Brittiläinen yritys Quantel julkaisi Quantel Paintboxin vuonna 1981. Quantel Paintbox oli aikoinaan erittäin edistyksellinen, ja sitä käytettiin 1980-luvulla lähinnä tuottamaan grafiikkaa sekä tehosteita videoihin ja televisiolähetyksiin. Työasemassa oli värimonitori, näppäimistö, 70 megatavun kiintolevy, ja sen grafiikkaohjelmistoa käytettiin piirtoalustan ja kosketuskynän avulla. Paintboxia käytettiin eniten television urheilu- ja uutislähetyksissä, mutta BBC käytti työasemaa myös draama- ja viihdeohjelmissa. Doctor Who oli ensimmäisiä tv-sarjoja, jonka tehosteet tehtiin Quantel Paintboxilla. Vuonna 1987 BBC tuotti ohjelman Painting with Light, jossa Howard Hodgkin, Sir Sidney Nolan, Richard Hamilton ja David Hockney tekivät taideteoksia Quantel Paintboxilla. Myös Queenin The Miracle -albumin kansikuva ja Dire Straitsin Money for Nothing -kappaleen videotehosteet tehtiin Quantel Paintboxilla. Paintbox menetti markkina- asemansa 1990-luvulla, kun kilpailijoiksi ilmaantui uusia kuvankäsittely-, grafiikka- ja editointiohjelmia. Quantel haastoi Adoben oikeuteen patenttirikkomuksesta, mutta hävisi oikeusjutun vuonna 1997, kun Adobe vapautettiin syytteistä. == Lähteet == Luokka:Työasemat Luokka:Audiovisuaalinen tekniikka
Mikke Louhela

Mikke Louhela (s. 29. toukokuuta 1997 Kuusamo) on suomalainen jalkapalloilija, pelipaikaltaan keskikenttäpelaaja. Hän pelasi kaudella 2019 Veikkausliigassa kaksi ottelua FC Inter Turun joukkueessa. Kakkosessa hän on edustanut Åbo IFK:ta kaudella 2015, Kaarinan Poikia kaudella 2018 ja Salon Palloilijoita kaudella 2020.Mikke Louhela Transfermarkt-sivustolla == Tilastot == Tilastot kattavat aikuisten sarjaottelut. Päivitetty 8. elokuuta 2019. Kausi Seura Sarja O M 2015 ÅIFK Kakkonen 5 0 2016 2017 Inter 2 Nelonen 8 6 2018 KaaPo Kakkonen 22 5 2019 Inter Veikkausliiga 2 0 Inter 2 Kolmonen 4 1 Yhteensä 41 12 == Lähteet == Luokka:Suomalaiset jalkapalloilijat Luokka:Vuonna 1997 syntyneet Luokka:Elävät henkilöt
Muuttuvat laulut (albumi)

Muuttuvat laulut – lauluja elämästä on Matti Siitosen eli Fredin neljästoista albumi, joka julkaistiin vuonna 2005. Se koostuu suomalaisen iskelmä- ja laulelmaperinteen klassikoista Toivo Kärjen tangoista aina Yö-yhtyeen ”Joutsenlauluun”. Kappaleet on sovittanut Pertti Jalonen. Helsingin Sanomien Pirkko Kotirinnan mielestä albumin kappaleet on valittu ehkä liiankin varman päälle, mutta sovittaja Pertti Jalonen on onnistunut tehtävässään erinomaisesti ja Fredin tenorilaulu toimii hyvin. ”Nimikappale soi paljon hauraampana ja nöyrempänä kuin Georg Otsin versio, ja sanat nousevat enemmän esiin. Tulkinnaltaan samansuuntaisesti pienieleinen ote toimii levyllä mainiosti muutenkin.” == Kappaleet == # # # # # # # # # # # ==Lähteet== Luokka:Vuoden 2005 albumit Luokka:Fredin albumit
Xiaomi Redmi S2

Xiaomi Redmi S2 on Xiaomin 18. kesäkuuta 2018 julkaisema älypuhelin, jossa on esiasennettuna Android 8.1 (Oreo) -käyttöjärjestelmä Xiaomin MIUI- käyttöliittymällä. == Tekniset tiedot == ===Muotoilu=== Xiaomi Redmi S2 -älypuhelimessa on 6-tuumainen näyttö HD 2:1-resoluutiolla. ===Fyysiset osat=== Laitteesta löytyy 2 Gigahertsin 8-ydin prosessori. Laitteessa on 3 gigatavua RAM-muistia ja 32 gigatavua sisäistä muistia. Puhelimen muisti on laajennettavissa enintään 256 gigatavun microSD-kortilla. ====Kamerat ja multimedia==== Laitteessa on kaksi takakameraa, pääkamera on 12 megapikseliä ja toinen on 5 megapikseliä. Etukameran tarkkuus on puolestaan 16 megapikseliä, jonka lisäksi siinä on LED-salama. Videokuvaus voidaan tehdä 1080p (Full HD) -resoluutioilla 30fps. === Ohjelmisto === Julkaisuhetkellä laitteessa oli esiasennettuna Android 8.1 (Oreo) Xiaomin MIUI- käyttöliittymällä. == Lähteet == https://www.phonearena.com/phones/Xiaomi- Redmi-S2_id10928 Luokka:Xiaomin matkapuhelimet Luokka:Android-pohjaiset laitteet Luokka:Vuoden 2018 matkapuhelimet
Soittaja (albumi)

Soittaja on Matti Siitosen eli Fredin viidestoista albumi, joka julkaistiin syksyllä 2007. Paikallisradioiden musiikkitoimittajista koostuva raati valitsi sen kuukauden levyksi. He luonnehtivat sitä tyylikkääksi paluuksi artistien eturiviin 12 vuoden omien kappaleiden levytystauon jälkeen (Fredin edellinen omaa tuotantoa sisältänyt albumi oli vuoden 1995 Tuuli kuvia kuljettaa). Soittaja jäi vuonna 2021 kuolleen Fredin viimeiseksi albumiksi. == Kappaleet == # # # # # # # # # # # # ==Lähteet== Luokka:Vuoden 2007 albumit Luokka:Fredin albumit
Elsa Kaarela

Elsa Kaarela, vuoteen 1914 Karén (13. lokakuuta 1901 Hämeenlinna – 23. helmikuuta 1974Find a Grave: Elsa Kaarela (Viitattu 8.8.2019)) oli suomalainen opettaja ja kirjailija. ==Henkilöhistoria== Kaarelan vanhemmat olivat kauppias Arndt Karén ja Hilda Tiiri. Kaarela valmistui kansakoulunopettajaksi 1924 ja toimi Viitasaarella kansakoulunopettajana 1925–1929, Karkussa parantolan apulaisjohtajana 1929–1933 ja emäntäkoulun opettajana 1930–1933, Joutsassa kansakoulunopettajana 1933–1936 ja Heinolassa seminaarin harjoituskoulun opettajana 1936–1966. Kuka kukin on (Aikalaiskirja) 1954, s. 303. (Viitattu 8.8.2019) Kaarela sanoitti Leo Härkösen säveltämän Heinolan kotiseutulaulun Heinola, kotiseutumme.Heinola-seura (Viitattu 8.8.2019) ==Julkaisuja== * Väinön ja Maijan jouluseikkailu: 3-näytöksinen satunäytelmä, 1937 * Ohjelma pikkulottain joulujuhlaan, 1937 * Näytelmiä ja vuorokeskusteluja: pikkulotille, 1940 * Tuntematon suomalainen sotilas, 1941 * Ryhmätyöskentelyä koulussa: kokemuksia ja kokeiluja opintoryhmistä ja ryhmätyöskentelystä, 1948 * Oppikunnat ja ryhmät opetuksessa, 1954 * Uskonnonopetuksen uusia menetelmiä, 1958, Elsa Kaarela, Olavi Lähteenmäki * Viitteitä peruskoulun kirjoituksenopetukseen etenkin ala- ja keskiasteen opettajille, 1970, Elsa Kaarela, Taimi Metsikkö == Lähteet == Luokka:Suomalaiset opettajat Luokka:Suomalaiset kirjailijat Luokka:Vuonna 1901 syntyneet Luokka:Vuonna 1974 kuolleet
Saksan ilmavoimien komentaja

Saksan ilmavoimien komentaja johtaa Saksan ilmavoimia apunaan esikunta, jota johtaa esikuntapäällikkö. == Komentajat == Ilmavoimien komentajina ovat olleetDie Inspekteure von 1957 bis heute: *kenraali Josef Kammhuber 1. kesäkuuta 1957 - 30. syyskuuta 1962 *kenraaliluutnantti Werner Panitzki 1. lokakuuta 1962 - 25. elokuuta 1966 *kenraaliluutnantti Johannes Steinhoff 2. syyskuuta 1966 - 31. joulukuuta 1970 *kenraaliluutnantti Günther Rall 1. tammikuuta 1971 - 31. maaliskuuta 1974 *kenraaliluutnantti Gerhard Limberg 1. huhtikuuta 1974 - 30. syyskuuta 1978 *kenraaliluutnantti Friedrich Obleser 1. lokakuuta 1978 - 31. maaliskuuta 1983 *kenraaliluutnantti Eberhard Eimler 1. huhtikuuta 1983 - 30. syyskuuta 1987 *kenraaliluutnantti Horst Jungkurth 1. lokakuuta 1987 - 31. maaliskuuta 1991 *kenraaliluutnantti Hans-Jörg Kuebart 1. huhtikuuta 1991 - 30. syyskuuta 1994 *kenraaliluutnantti Bernhard Mende 1. lokakuuta 1994 - 30. syyskuuta 1997 *kenraaliluutnantti Rolf Portz 1. lokakuuta 1997 - 30. maaliskuuta 2001 *kenraaliluutnantti Gerhard Back 1. huhtikuuta 2001 - 12. tammikuuta 2004 *kenraaliluutnantti Klaus-Peter Stieglitz 12. tammikuuta 2004 - 29. lokakuuta 2009 *kenraaliluutnantti Aarne Kreuzinger-Janik 29. lokakuuta 2009 - 25. huhtikuuta 2012 *kenraaliluutnantti Karl Müllner 25. huhtikuuta 2012 - 29. toukokuuta 2018 *kenraaliluutnantti Ingo Gerhartz 29. toukokuuta 2018 - == Lähteet == *
Sven Aggesen

Sven Aggesen oli keskiaikainen tanskalainen historioitsija. Hänen vuoden 1185 jälkeen kirjoittamansa suullisiin lähteisiin perustuva teoksensa Tanskan historiasta oli ensimmäinen lajissaan.Otavan Iso tietosanakirja 1, palsta 4, Helsinki Otava 1967 Teos Brevis historia regum Dacie on hyvin saksalaisvastainen ja tanskalaisisänmaallinen.Sven Aggesen, Nomos, viitattu 8.8.2019 == Lähteet == ==Aiheesta muualla== * Sven Aggesens danskhed, Nomos 1:1, April 2003 Luokka:Tanskalaiset historioitsijat Luokka:1100-luvulla syntyneet Luokka:Syntymävuosi tuntematon Luokka:Kuolinvuosi tuntematon
Jeajoon Ryu

Jeajoon Ryu (s. 30. elokuuta 1970 Soul) on eteläkorealainen säveltäjä. Hän aloitti sävellyksen opiskelun 19-vuotiaana. Hänen opettajanaan oli ensin Sukhi Kang Soulin kansallisessa yliopistossa, josta hän valmistui vuonna 1992. Tämän jälkeen hän jatkoi opintojaan Krakovan musiikkiakatemiassa Krzysztof Pendereckin johdolla, kunnes valmistui vuonna 1995.Jeajoon Ryu: Bio Ryun suosiota saavuttaneisiin teoksiin ovat kuuluneet Passacaglia lyömäsoittimille (2004), konsertto viululle ja orkesterille (nro 1, 2006) ja Sinfonia da Requiem (2007). Hänellä oli residenssit Naantalin ja Mecklenburgin musiikkijuhlilla vuonna 2010 sekä Gorzówin filharmonisessa orkesterissa vuosina 2011–12. Ryu on toiminut useamman kauden Soulin kansainvälisten musiikkijuhlien taiteellisena johtajana. Hän toimi myös tuomarina kansainvälisessä viulukilpailussa Astanassa. Ryun teoksia ovat esittäneet muiden muassa sellaiset orkesterit kuin Royal Philharmonic Orchestra, Helsingin kaupunginorkesteri, Puolan radion sinfoniaorkesteri, Sinfonia Varsovia ja Sinfonia Lahti. Artisteista hänen sävellyksiään ovat tulkinneet muiden muassa Arto Noras, Gerard Poulet, Michel Lethiec, Ralf Gothoni, Li-wei Qin, Shanghai-kvartetti, Hartmur Rohde, Christian Altenburger, Elina Vähälä, Ning Feng, Grzegorz Nowak, Okko Kamu, Piotr Borkowski, Ju-young Baek, So-ock Kim, Johannes Moser ja Ilja Gringolts. Ryun teoksia on levytetty muun muassa Naxokselle. Hän sai vuonna 2015 puolalaisen Gloria Artis -mitalin. == Lähteet == Luokka:Eteläkorealaiset säveltäjät Luokka:Vuonna 1970 syntyneet Luokka:Elävät henkilöt
Anathon Aall

Anathon August Fredrik Aall (15. elokuuta 1867 Nyborg i Nesseby (nyk. Unjárga- Nesseby) – 9. tammikuuta 1943 Lunner, OpplandAnathon Aall, Norsk biografisk leksikon, viitattu 8.8.2019) oli norjalainen filosofi. Hän oli Kuninkaallisen Fredrikin yliopiston, nyk. Oslon yliopisto, professori 1908–1937. Aall tutki varsinkin filosofian historiaa mutta myöhemmin myös kokeellista psykologiaa ja tietoteoriaa. Hän edusti pluralistista maailmankatsomusta. Teoksessa Filosofien i Norden (1919) hän luo katsauksen myös suomalaisen filosofian kehitykseen.Otavan Iso tietosanakirja 1, palsta 5. Otava 1967. == Taustaa == Anathon Aall syntyi Nessebyssä Finnmarkissa, Norjassa. Hän oli kirkkoherra Niels Anton Aallin (1833–1896) ja hänen vaimonsa Mathilde Susanne Dahlin (1842–1910) poika. Hänen isoisänsä Hans Cato Aall (1807-1862) oli kansanedustaja ja Hammerfestin pormestari. Hänen veljensä Herman Harris Aall (1871-1957) oli juristi ja fasistinen poliitikko. Hänen sisarensa Marna Aall (1873–1948) oli naimisissa filosofi Kristian Birch-Reichenwald Aarsin kanssa vuosina 1895–1910. Anathon Aall esitti Aarsin elämäkerran elämäkertasanakirjan Norsk biografisk leksikon ensimmäisen painoksen ensimmäisessä osassa. == Ura == Aallin perhe muutti paljon hänen nuoruudessaan, sillä hänen isänsä oli pappi. Aall suoritti toisen asteen koulutuksensa Stavangerissa vuonna 1886 ja valmistui Royal Frederick Universitystä (nykyinen Oslon yliopisto) tutkinnon cand.theol. Vuonna 1892. Vuodesta 1893 vuoteen 1897 hän suoritti uskonnollisia opintoja neljässä Euroopan maassa. Vuonna 1897 hän haki kirkkohistorian professorin virkaa Royal Frederickin yliopistoon, mutta hänet hylättiin, koska arviointikomitea totesi hänen "poikkeavan kirkkomme uskosta" ja siksi "sopimaton" luennoimaan pappeja. ehdokkaat. Tämän jälkeen hän opiskeli filosofiaa Isossa-Britanniassa ja kokeellista psykologiaa Saksassa. Hänet valittiin Norjan tiede- ja kirjallisuusakatemian jäseneksi jo vuonna 1898. Hän julkaisi useita teoksia, mukaan lukien vuoden 1903 opinnäytetyön Über die Wirkung der Wiederholung eines Elements bei gleichzeitiger Vorführung mehrerer Schriftzeichen. Hän työskenteli lehtorina Halle-Wittenbergin yliopistossa 1904-1908. Hänet nimitettiin filosofian professoriksi Royal Frederick Universityyn vuonna 1908. Filosofian tutkimuksen lisäksi hän julkaisi ajatushistoriaa koskevia teoksia ja myös auttoi luomaan Filosofian laitoksen, jota hän johti eläkkeelle jäämiseensä saakka vuonna 1937. Hän oli humanistisen tiedekunnan dekaani 1918-1921 ja vieraileva tutkija Columbian yliopistossa 1924-1925. Aall oli mukana myös raittiustyössä. sekä edistää kansainvälistä rauhaa. == Lähteet == Luokka:Norjalaiset filosofit Luokka:Norjalaiset professorit Luokka:Vuonna 1867 syntyneet Luokka:Vuonna 1943 kuolleet
Hans Aall

Hans Jacob Aall (1869–1946) oli norjalainen museonjohtaja. Hän työskenteli Trondheimin taideteollisuusmuseon perustamisen hyväksi. Hän oli museon konservaattori 1893–1894. Hänen aloitteestaan perustettiin Norsk Folkemuseum, joka nykyisin sijaitsee Bygdøyssä, ja hän oli sen johtaja vuodesta 1895 ja pääjohtaja vuodesta 1904. Hän toimitti suurteosta Norske bygder (1921–1942).Otavan Iso tietosanakirja 1, palsta 6. Otava 1967. == Lähteet == Luokka:Museonjohtajat Luokka:Norjalaiset henkilöt Luokka:Vuonna 1869 syntyneet Luokka:Vuonna 1946 kuolleet
Soutu kesäparalympialaisissa 2020

Soudussa kilpailtiin Tokion paralympialaisissa 2020 4. kertaa. Kilpailut käytiin 27. – 29. elokuuta 2021 Sea Forest Waterwaylla. Soudussa kilpailtiin neljässä eri lajissa, joista yksi oli miehille, yksi naisille ja kaksi oli sekajoukkuekilpailuja. Yhteensä urheilijoita soutuun osallistui 96. Menestynein maa oli Iso-Britannia, jonka urheilijat saavuttivat kaksi kultamitalia. ==Karsinnat== Yhteen kilpailuun sai osallistua korkeintaan yksi urheilija, ja yhteensä paralympialaisiin sai tulla korkeintaan neljä miestä ja neljä naista yhdestä maasta. Suurin osa urheilijoista (31 miestä ja naista) valittiin vuoden 2019 MM-kilpailujen perusteella. Neljä miestä ja naista karsitatiin alueellisten karsintojen kautta. Seitsemän naista ja miestä karsittiin vuoden 2020 karsintaturnauksen kautta. Jos japanilaisia urheilijoita ei ollut päässyt näitä kautta paralympialaisiin, myönnettiin kahdelle japanilaiselle mies- ja naisurheilijalle paikka paralympialaisiin. Loput kahdeksan urheilijaa (tai 12 riippuen Japanin kiintiöpaikoista) päätettiin erillisen kutsun kautta. ==Mitaliyhteenveto== 1 2 0 0 2 2 1 0 0 1 2 1 0 0 1 4 0 1 0 1 4 0 1 0 1 4 0 1 0 1 4 0 1 0 1 8 0 0 2 2 9 0 0 1 1 9 0 0 1 1 Yhteensä 4 4 4 12 ===Lajit=== Miesten yksikkö tiedot Naisten yksikkö tiedot Sekakaksikko tiedot Laurence Whiteley Lauren Rowles Annika van der Meer Corné de Koning Liu Shuang Jiang Jijian Sekanelikko tiedot Ellen Buttrick Giedrė Rakauskaitė James Fox Oliver Stanhope Erin Kennedy Allie Reilly Danielle Hansen Charley Nordin John Tanguay Karen Petrik Erika Sauzeau Antoine Jesel Rémy Taranto Margot Boulet Robin le Barreau ==Lähteet== Luokka:Kesäparalympialaiset 2020
Sulkapallo kesäparalympialaisissa 2020

Sulkapallossa kilpaillaan Tokion paralympialaisissa 2020 ensimmäistä kertaa. Kilpailut käydään 2. – 6. syyskuuta 2020 Yoyogi National Stadiumilla. Sulkapallossa kilpaillaan 14 eri kilpailussa. Näistä miesten kilpailuja on seitsemän, naisten kuusi ja yksi sekanelinpeli. Yhteensä paralympialaisiin osallistuu 90 urheilijaa. ==Karsinnat== Yhdestä maasta saa osallistua korkeintaan kaksi urheilijaa kaksinpeleihin pois lukien muutama poikkeus. Yhteensä yksi maa saa ilmoittaa korkeintaan 21 urheilijaa (11 miestä ja 10 naista) paralympialaisiin. 16 miesurheilijaa ja 28 naisurheilijaa valitaan nelinpelirankingin perusteella. 17 mies- ja 7 naisurheilijaa valitaan kaksinpelirankingin perusteella. Kaksi naisurheilijaa valitaan sekanelinpelirankingin perusteella siten, että kaksinpelirankingien kautta valittu miesurheilija saa parin sekanelinpeliin. 20 sulkapalloilijaa (13 miestä ja 7 naista) kutsutaan erikseen. ==Aikataulu== ==Mitaliyhteenveto== Ei päättyneitä kilpailutapahtumia Ei päättyneitä kilpailutapahtumia Ei päättyneitä kilpailutapahtumia Ei päättyneitä kilpailutapahtumia Ei päättyneitä kilpailutapahtumia Ei päättyneitä kilpailutapahtumia Yhteensä 14 14 14 42 ===Miehet=== Kaksinpeli WH1 tiedot Kaksinpeli WH2 tiedot Kaksinpeli SL3 tiedot Kaksinpeli SL4 tiedot Kaksinpeli SU5 tiedot Kaksinpeli SS6 tiedot Nelinpeli WH1-2 tiedot ===Naiset=== Kaksinpeli WH1 tiedot Kaksinpeli WH2 tiedot Kaksinpeli SL4 tiedot Kaksinpeli SU5 tiedot Nelinpeli WH1-2 tiedot Nelinpeli SL3-SU5 tiedot ===Seka=== Nelinpeli SL3-SU5 tiedot ==Lähteet== Luokka:Kesäparalympialaiset 2020
Palojärvi (järvi Vihdissä)

Palojärvi on järvi Vihdissä samannimisen Palojärven kylän kohdalla. Järven pinta-ala on 168,4 hehtaaria ja sen rantaviivan pituus on 12,6 kilometriä. Sen keskisyvyys on 3,67 ja suurin syvyys 10,2 metriä. Järvi on runsasravinteinen. ==Lähteet== Luokka:Vihdin järvet
Taekwondo kesäparalympialaisissa 2020

Taekwondossa kilpaillaan Tokion paralympialaisissa 2020 ensimmäistä kertaa. Kilpailut käydään 3.– 5. syyskuuta 2020 Makuhari Messe Hall B:ssä. Eri painoluokkia on kolme sekä naisille että miehille. Paralympialaisiin osallistuu yhteensä 72 taekwondoinia. Kaikki sarjat ovat avoimia vammaluokille K44 ja K43. ==Karsinnat== Yhdestä maasta saa lähettää paralympialaisiin korkeintaan kolme mies- ja kolme naisurheilijaa. 12 mies- ja naistaekwondoinia valitaan K44-luokan rankinglistalta ja 6+6 urheilijaa K43-luokan rankinglistalta. 15 mies- ja 15 naisurheilijaa valitaan alueellisten mestaruusturnausten perusteella. Isäntämaa Japani saa suoraan kolme parhaiten rankingissa pärjännyttä urheilijaa paralympialaisiin. Loput kolme urheilijaa kutsutaan paralympialaisiin siten, että jokaiseen painoluokkaan tulee yhteensä 12 urheilijaa. ==Aikataulu== ==Mitaliyhteenveto== Ei päättyneitä kilpailutapahtumia Ei päättyneitä kilpailutapahtumia Ei päättyneitä kilpailutapahtumia Ei päättyneitä kilpailutapahtumia Ei päättyneitä kilpailutapahtumia Ei päättyneitä kilpailutapahtumia Yhteensä 6 6 6 18 ===Kilpailut=== Miesten 61 kg tiedot Miesten 75 kg tiedot Miesten yli 75 kg tiedot Naisten 61 kg tiedot Naisten 75 kg tiedot Naisten yli 75 kg tiedot ==Lähteet== Luokka:Kesäparalympialaiset 2020
Vilho Hiilesmaa

Vilho Arvid Hiilesmaa (10. maaliskuuta 1908 Helsinki – 10. elokuuta 1986 Porvoo) oli suomalainen lääketieteen ja kirurgian tohtori ja Helsingin yliopiston dosentti 1960–1968. Hän oli keskeinen vaikuttaja siinä, että jodia alettiin Suomessa lisätä ruokasuolaan. Näin jodin puutteesta johtuva struuma saatiin lähes häviämään Suomesta. Hiilesmaa valmistui lääketieteen lisensiaatiksi 1937 ja väitteli lääketieteen tohtoriksi 1948 synnyttäjien ja vastasyntyneiden kilpirauhassairauksista. Hän toimi vuoteen 1955 saakka lääkärinä Tampereella, sitten Porissa vuoteen 1962, Hämeenlinnassa vuoteen 1965 ja Kuusankoskella vuoteen 1971. Eläkevuosinaan hän piti yksityisvastaanottoa Porvoossa vuoteen 1979. == Lähteet == Luokka:Suomalaiset lääkärit Luokka:Vuonna 1908 syntyneet Luokka:Vuonna 1986 kuolleet
Jakobstads gymnasium

Jakobstad gymnasium on ruotsinkielinen lukio, joka sijaitsee Pietarsaaressa. == Historia == Vuonna 1899 Pietarsaaren kaupunginvaltuustossa päätettiin laajentaa silloista ruotsinkielistä keskikoulua kahdeksanluokkaiseksi kouluksi, joka johtaisi yliopistoon. Kaupunginvaltuustossa tultiin tulokseen, että laajennusta varten tarvitaan uusi koulurakennus. Pekka Toivanen, Fjalar Finnäs, Kai Hoffman 2002, sivut 89 Vuonna 1900 Magnus Schjerfbeck suunnitteli huonetilaohjelman. Vuonna 1902 kaupunginvaltuusto hyväksyi Bertel Jungin ehdotuksen koulurakennuksen piirrustuksiksi. Pekka Toivanen, Fjalar Finnäs, Kai Hoffman 2002, sivut 90 Koulurakennus vihittiin käyttöön syksyllä 1904. Vuonna 1952 valmistui siipirakennus, joka edustaa oman aikakautensa muotokieltä. Lukion rakennusta laajennettiin uudelleen vuoden 2007 peruskorjauksen yhteydessä. Syksyllä 2013 suomenkielinen Pietarsaaren lukio siirtyi Jakobstad gymnasiumin tiloihin. ==Lähteet== ==Aiheesta muualla== *Lukion kotisivut Luokka:Pietarsaaren oppilaitokset Luokka:Suomen ruotsinkieliset lukiot
Lisa Haydon

Elisabeth Marie ”Lisa” Haydon (s. 17. kesäkuuta 1986 Chennai, Tamil Nadu, Intia) on intialais-australialainen näyttelijä, malli ja televisiojuontaja. Hän näyttelee pääasiassa hindinkielisissä elokuvissa. == Yksityiselämä == Haydon syntyi Chennaissa australialaiselle äidille ja eteläintialaiselle isälle. Hänellä on seitsemän sisarusta. Haydon avioitui liikemies Dino Lalvanin kanssa lokakuussa 2016. Heille syntyi poika toukokuussa 2017. == Filmografia == Vuosi Elokuva Rooli Kieli Muuta 2010 Aisha Aarti Menon Hindi 2011 Rascals Dolly Hindi 2012 Racha Itsenään Telugu Erikoisesiintyminen laulussa ”Racha” 2014 Queen Vijayalakshmi Hindi Parhaan naissivuosan Filmfare Awards -ehdokkuus 2014 The Shaukeens Ahana Hindi 2016 Santa Banta Pvt Ltd Queenie ”QT” Taneja Hindi 2016 Housefull 3 Jamuna ”Jenny” Patel Hindi 2016 Ae Dil Hai Mushkil Lisa D’Souza Hindi == Televisio == Vuosi Sarja Rooli Kanava Muuta 2015–2016 India’s Next Top Model Juontaja/tuomari MTV India Tuotantokaudet 1 ja 2 2016–2017 The Trip Shonali Bindass 2018 Top Model India Juontaja/tuomari Colors Infinity == Lähteet == == Aiheesta muualla == * Luokka:Australialaiset näyttelijät Luokka:Australialaiset mallit Luokka:Intialaiset näyttelijät Luokka:Intialaiset mallit Luokka:Australialaiset televisiojuontajat Luokka:Vuonna 1986 syntyneet Luokka:Elävät henkilöt
Minna Sillankorva

Minna Johanna https://www.finder.fi/Ajoharjoittelurata/Land+Rover+Experience+Finland/H%C3%A4meenlinna/yhteystiedot/3345268 Sillankorva (s. 28. elokuuta 1961 Hämeenlinna)Juha Nylund: Suomen ralliautoilun historia, s. 150–151. Helsinki: Alfamer Oy, 1999. ISBN 951-5089-30-4. on suomalainen entinen ralliautoilija ja ralliautoilun naisten maailmanmestari vuodelta 1991. Ennen ralliuraansa Sillankorva ajoi rekka- autoja isänsä omistamassa kuljetusliikkeessä. Uransa aikana hän kilpaili Fordilla, Mazdalla, Lancialla, Hondalla ja Peugeot'lla. Sillankorva voitti ralliautoilun naisten cupin vuosina 1986, 1987, 1989, 1996, 1997 ja 1999. Hän ajoi rallin MM-sarjassa pistesijalle Argentiinan rallissa 1991. Sillankorvan tytär Suvi Jyrkiäinen on kilpaillut kotimaassa rata-autoilun V1600-luokassa ja aloitti keväällä 2022 ralliautoilijana SM5-luokassa. ==Lähteet== Luokka:Suomalaiset ralliautoilijat Luokka:Vuonna 1961 syntyneet Luokka:Elävät henkilöt
Pietarsaaren lukio

Pietarsaaren lukio on suomenkielinen lukio, joka sijaitsee Pietarsaaressa Koulukatu 20:ssä. == Historia == Vuonna 1925 perustettiin Pietarsaareen yhteiskouluyhdistys, joka teki vuoden 1927 vuosikokouksessaan periaatepäätöksen kolmiluokkaisen yhteiskoulun perustamisesta paikkakunnalle. Pietarsaaren yhteiskoulu aloitti toimintansa 1928. Ensimmäisenä lukuvuotenaan 1928–1929 koulu toimi Choreuksenkatu 14:ssä. Syksyllä 1929 yhteiskoulu sai käyttöönsä osan kuuromykkäkoulun rakennuksista Runeberginkatu 2:ssa. Koulu muuttui vuonna 1935 yliopistoon johtavaksi 6-luokkaiseksi oppilaitokseksi. Vuonna 1955 valtio otti koulun hallintaansa, jolloin se muuttui 8-luokkaiseksi Pietarsaaren yhteislyseoksi. Vuonna 1957 pääsi yhteislyseo aloittamaan lukuvuotensa 4-kerroksisessa koulurakennuksessa, joka rakennettiin entisen kuuromykkäkoulun tilalle. Vuonna 1973 yhteislyseo muuttui kaupungin omistamaksi Pietarsaaren lukioksi ja peruskouluksi. Vuosina 2006–2013 lukio toimi Pursisalmen kiinteistössä. 2013 lukio siirtyi Jakobstads gymnasiumin tiloihin. ==Lähteet== ==Aiheesta muualla== *lukion kotisivut Luokka:Pietarsaaren oppilaitokset Luokka:Suomen lukiot
Adrián Barbón

Adrián Barbón Rodríguez (s. 4. tammikuuta 1979 Laviana) on espanjalainen poliitikko. Hän on Asturian ruhtinaskunnan johtaja ja Asturian sosialistisen liiton (Federación Socialista Asturiana, FSA–PSOE) pääsihteeri. fsa-psoe.org. Viitattu 8.8.2019 Gobierno de España. Viitattu 8.8.2019 Barbón Rodríguez oli Lavianan pormestari 2008–2017. Hän suoritti oikeustieteen tutkinnon Oviedon yliopistossa. == Lähteet == Luokka:Espanjan sosialistisen työväenpuolueen poliitikot Luokka:Pormestarit Luokka:Vuonna 1979 syntyneet Luokka:Elävät henkilöt
Kun tuulee

Kun tuulee on Pepe Willbergin yhdestoista sooloalbumi, joka julkaistiin 21. huhtikuuta 2017 == Kappaleet == # # # # # # # # # # # # == Lähteet == Luokka:Vuoden 2017 albumit Luokka:Pepe Willbergin albumit
Kei Koito

Kei Koito (s. 4. tammikuuta 1950 Kioto) on japanilainen urkuri.Grandes Orgues de Chartres: Kei KoitoAllMusic: Kei Koito == Elämä == === Varhaiset vaiheet ja opinnot === Koito syntyi taiteelliseen perheeseen ja aloitti musiikin opiskelemisen kuusivuotiaana. Aluksi hän otti oppitunteja pianon-, sellon- ja cembalonsoitossa sekä laulamisessa, mutta 16-vuotiaana hän päätti omistautua suosikkisoittimelleen, uruille. Hän opiskeli sen soittamista aluksi Michio Akimoton johdolla Tokiossa, sitten Pierre Segondin johdolla Genevessä ja Xavier Darassen johdolla Toulousessa. Varhaiseen musiikkiin hän perehtyi Fribourgissa opettajanaan urkuri, cembalisti, musiikintutkija Luigi Ferdinando Tagliavini, ja barokkimusiikin tuntemustaan hän syvensi Reinhard Goebelin johdolla Kölnissä.Kei Koito's Biography Koito suoritti filosofian ja musiikin estetiikan opintoja Tokion taideyliopistossa. Genevessä hän osallistui Éric Gaudibertin pitämille kursseille sävellyksessä, orkestroinnissa ja eri aikakausien musiikkianalyysissä. === Ura === Koito on vuodesta 1985 lähtien erikoistunut barokkisäveltäjien, etenkin Johann Sebastian Bachin ja tämän keskeisten edeltäjien tuotantoon. Historiallisiin esityskäytäntöihin ja periodisoittimiin tutustuminen on vaikuttanut vahvasti hänen tyyliinsä. Koito on esiintynyt resitalistina eri puolilla Eurooppaa, Japanissa, Yhdysvalloissa, Etelä-Amerikassa ja Venäjällä. Musica Antiqua Köln -barokkiorkesterin kanssa hän on tehnyt yhteistyötä Bachin ja Georg Friedrich Händelin tulkinnassa, ja Ensemble Gilles Binchoisin kanssa hän on keskittynyt ranskalaiseen klassismin ja sitä varhaisempaan sekä italialaisen renessanssin ohjelmistoon. Joseph Haydnin konserton Koito on esittänyt Lausannen kamariorkesterin ja Francis Poulencin konserton Orchestre de la Suisse Romanden kanssa. Koito on myös kantaesittänyt Karlheinz Stockhausenin musiikkia. Koito on tehnyt useita varhaisen musiikin urkulevytyksiä historiallisilla soittimilla. Hän on saanut lukuisia palkintoja, kuten Diapason d'Oreja. Koitosta tuli Lausannen konservatorion urkujensoiton professori vuonna 1992. Vuodesta 2012 alkaen hän päätti keskittyä vertailevaan tutkimukseen Bachin, tämän edeltäjien ja aikalaisten töistä. Koito on vieraillut ja pitänyt mestarikursseja monissa muissakin oppilaitoksissa. Lisäksi hän on toiminut kansainvälisten urkukilpailujen tuomaristojen jäsenenä. Koito perusti vuonna 1997 Lausannen Bach-festivaalin ja on toiminut sekä sen että Grand Prix Bach de Lausanne -kilpailun taiteellisena johtajana. Bach-festivaalin merkeissä hän on osallistunut Claudio Monteverdin, Jean-Baptiste Lullyn ja Henry Purcellin oopperoiden tuotantoihin sekä Bachin maallisten kantaattien ja Händelin oratorioiden esityksiin. == Lähteet == Luokka:Japanilaiset urkurit Luokka:Vuonna 1950 syntyneet Luokka:Elävät henkilöt
Benjamin Attahir

Benjamin Attahir (s. 25. helmikuuta 1989 Toulouse) on ranskalainen säveltäjä, viulisti ja kapellimestari.Centre de documentation de la musique contemporaine: Benjamin Attahir Attahir opiskeli Toulousen konservatoriossa, Édith Canat de Chizyn luokalla Pariisin aluekonservatoriossa sekä Marc-André Dalbavien ja Gérard Pessonin johdolla varsinaisessa Pariisin konservatoriossa. Viulistina hän on ollut Ami Flammerin opissa ja esiintynyt muun muassa Ensemble Intercontemporainin kanssa. Kapellimestarina hän on kantaesittänyt monia uusia teoksia, ja vuonna 2012 hän perusti Patrick Wibartin kanssa ÆNEA- kokoonpanon. Attahir on sävellystyössään hakenut yhteyttä nykymaailman ja menneen väliltä, mikä näkyy teoksissa La capricieuse (cembalolle, 2014), La pastorale d'Issy de 1659 (ooppera, 2015) ja Nach(t)spiel (kantaesitetty 2016). Samoin hän on yhdistänyt itäisiä ja läntisiä piirteitä monissa teoksissaan, joihin ovat kuuluneet De l'obscurité II (harpulle, 2012), Takdima (oboe d'amorelle, pasuunalle, pianolle, harpulle ja alttoviululle; 2014), N'zah (orkesterille, 2010), Sawti'l Zaman (2013), Maâ (kaksoiskonsertto viululle ja kontrabassolle, 2015) ja Al Fajr (konsertto pianolle ja yhtyeelle, kantaesittänyt Daniel Barenboim, 2017). Attahirilla oli vuosina 2016–2017 Villa Medicin residenssi. == Lähteet == Luokka:Ranskalaiset säveltäjät Luokka:Oopperasäveltäjät Luokka:Ranskalaiset viulistit Luokka:Ranskalaiset kapellimestarit Luokka:Vuonna 1989 syntyneet Luokka:Elävät henkilöt
Alfred Bruneau

(Louis-Charles-Bonaventure-)Alfred Bruneau (3. maaliskuuta 1857 Pariisi – 15. kesäkuuta 1934 Pariisi) oli ranskalainen säveltäjä. Hänellä oli vaikutusta ranskalaisen oopperan liikkeessä kohti realismia.Britannica: Alfred Bruneau Bruneau opiskeli Pariisin konservatoriossa Jules Massenet'n johdolla ja työskenteli sitten kopioiden tekijänä kustantaja Georges Hartmannin palveluksessa. Hänen varhaisimpaan tuotantoonsa kuuluvat kolme kuorosinfoniaa ja ooppera Kérim (1887). Vuonna 1888 hän tutustui kirjailija Émile Zolaan, josta tuli hänen läheinen ystävänsä ja jonka töistä tarjoutuivat hänelle kahdeksan oopperan libretot. Oopperoiden ohella hänen tuotantoonsa kuuluu muun muassa baletteja, requiem vuodelta 1896 ja lauluja. Bruneaun teokset olivat laajalti esitettyjä hänen elinaikanaan. Hänen tyylinsä oli dramaattinen, ja hän käytti usein epäsovinnaisia riitasointuja dramaattisen vaikutuksen luomiseksi. Bruneau kirjoitti musiikkikritiikkiä eri lehtiin, kuten Le Figaroon, ja julkaisi kirjoja aikansa ranskalaisesta ja venäläisestä musiikista. == Lähteet == == Aiheesta muualla == * IMSLP: Alfred Bruneau: nuotteja Luokka:Ranskalaiset säveltäjät Luokka:Oopperasäveltäjät Luokka:Musiikkikirjailijat Luokka:Vuonna 1857 syntyneet Luokka:Vuonna 1934 kuolleet
D. V. Sadananda Gowda

Devaragunda Venkappa Sadananda Gowda (s. 18. maaliskuuta 1953) on intialainen poliitikko, joka on vuodesta 2019 alkaen toiminut maansa kemikaali- ja lannoiteministerinä. Vuonna 2014 Gowda oli alun perin rautatieministeri, kunnes hänet vuoden sisällä siirrettiin oikeusministeriksi, jona hän toimi puolitoista vuotta. Pitkäaikaisempi oli hänen uransa tilastojen ja ohjelmien toimeenpanoministerinä heinäkuusta 2016 vuoteen 2019. Gowda toimi Intian kansanpuolueen (BJP) Karnatakan osaston puheenjohtajana 2006–2010, jonka jälkeen hänestä tuli osavaltion pääministeri 2011–2012. Vuonna 2008 Karnatakassa perustettiin etelä-Intian ensimmäinen BJP:n johtama osavaltiohallitus. Kyseinen hallitus ajautui kuitenkin pian vaikeuksiin kaivos- ja maahuijausten vuoksi, mikä pakotti silloisen osavaltion pääministerin eroaamaan tehtävästään vuonna 2011 ja luovuttamaan virkansa Gowdalle. Gowdaa pidetään yhtenä Karnatakan hyvämaineisimmista pääministereistä ja hän nauttii siellä suurta arvostusta. Gowda kuuluu kotiosavaltiossaan Karnatakassa vaikutusvaltaiseen vokkaligayhteisöön. Vokkaligat ovat maanomistajayhteisö ja kasti. Vokkaligojen keskuudessa hänen nousuaan Intian politiikassa on juhlittu. ==Lähteet== ==Aiheesta muualla== * Gowda Intian parlamentin alahuoneen sivuilla * Sadananda Gowdan kotisivujen profiili Luokka:Intian oikeusministerit Luokka:Intian kansanpuolueen poliitikot Luokka:Lok Sabhan jäsenet Luokka:Vuonna 1953 syntyneet Luokka:Elävät henkilöt
Vaalea valloittaja

Vaalea valloittaja on Katri Helenan debyyttialbumi, joka julkaistiin vuonna 1964. Sen sovitukset on tehnyt Jörgen Petersen, joka myös johtaa taustayhtyettä. == Kappaleet == # # # # # # # # # # # # # Luokka:Vuoden 1964 albumit Luokka:Katri Helenan albumit
Pörkenäs

Pörkenäs on alue Pietarsaaressa. Pörkenäsissä sijaitsee leirikeskus. 1920-luvulla tuberkuloosi ja muut taudit kulkivat seudulla, joten Pörkenäsiin rakennettiin parantola. Pörkenäsissä sijaitsevan Maitosataman alueen nimi on syntynyt todennäköisesti siten, että Pinnonäsin latokartanon karjaa pidettiin laitumella Pörkenäsissä. Tuomiokirjoissa vuodelta 1590 on mainintoja karjan pitämisestä laitumella Fäbodassa ja Pörkenäsissä. Vuonna 1981 perustettiin Fäbodan ja Pörkenäsin alueelle vaellusreittejä. Vuonna 1924 Pörkenäsiin valmistui lasten tuberkuloosiparantola.Nygård 2013, s. 89 Parantola oli toiminnassa vuoteen 1951.Nygård 2013, s. 91 == Lähteet == * Henry Nygård: Suurella sydämellä. Pietarsaaren sosiaali- ja terveysvirasto, 2013 ===Viitteet=== Luokka:Pietarsaaren alueellinen jako
Larry Austin

Larry Don Austin (12. syyskuutahttp://www.cime-icem.net/larry-austin/ 1930Nicole V. Gagné: Historical Dictionary of Modern and Contemporary Classical Music, s. 30-31 – 30. joulukuuta 2018) oli yhdysvaltalainen säveltäjä. Hän keskittyi elektroniseen musiikkiin, jota teki jo ennen kuin tietokoneiden teknologia yksinkertaisti sen luomista. Hänestä tuli kuitenkin myös tietokonemusiikin pioneeri. Austinin teoksia esittivät muiden muassa New Yorkin filharmonikot, ja esityspaikkojen joukossa oli Carnegie Hall.Denton Record-Chronicle: Larry Austin, local composer and former UNT professor, dies at 88 Austinin opettajia olivat Darius Milhaud, Violet Archer ja Andrew Imbrie. Hän työskenteli Pohjois-Texasin yliopistossa vuosina 1978–1996. Tänä aikana hän oli mukana kokeellisen musiikin ja intermedian keskuksen perustamisessa. Jäätyään eläkkeelle hän jatkoi työtään säveltäjänä ja teki uutta musiikkia lähes viimeisiin vuosiinsa saakka. Hänestä tuli vuonna 1996 ensimmäinen Kansainvälisen elektroakustisen musiikin kilpailun Magistere- palkinnon saanut yhdysvaltalainen. Austin oli New Music Ensemblen perustaja ja kapellimestari vuosina 1963–1968. Vuonna 1967 hän perusti uudelle musiikille omistetun Source-lehden, jota toimitti vuoteen 1973. Hän oli mukana kirjoittamassa teosta Learning to Compose (1989). Vuosina 1990–1994 hän toimi kansainvälisen tietokonemusiikkijärjestö ICMA:n puheenjohtajana.UNT Division of Composition: Larry Austin: Upcoming and Recent Performances and Activities Hän myös teki viimeistellyn version teoksesta Universe Symphony (Ives). Austin kuoli nukkuessaan 88-vuotiaana. Hänellä oli tällöin viisi lasta, 13 lapsenlasta ja yhdeksän lapsenlapsenlasta. == Teoksia == * Improvisations for Orchestra and Jazz Soloists (1961) * Changes (pasuunalle ja nauhalle, 1965) * Bass (multimediatyö, 1966) * Tableaux vivants (multimediatyö, 1973, uusittu 1981) * Phoenix (elektronista musiikkia, 1974) * Catalogo Voce (multimediatyö, 1979) * *Stars (elektronista musiikkia, 1982) * Djuro's Tree (elektronista musiikkia, 1997) * John Explains (sisältää John Cagen nauhoitettua ääntä, 2007) * Redux (viululle ja tietokoneelle, 2007) * ReduxTwo (pianolle ja tietokoneelle, 2008) * ReduxThree (yhdelle, kahdelle, neljälle tai kahdeksalle klarinetille ja tietokoneelle, 2011) == Lähteet == Luokka:Yhdysvaltalaiset säveltäjät Luokka:Vuonna 1930 syntyneet Luokka:Vuonna 2018 kuolleet
Alpino (F580)

Alpino (runkonumero F580) oli Italian laivaston vuonna 1968 palvelukseen otettu Alpino-luokan fregatti. == Valmistus == Alus tilattiin Riva Trigososta Cantieri navali Riunitilta, missä köli laskettiin 27. helmikuuta 1963. Se laskettiin vesille 10. kesäkuuta 1967 ja liitettiin laivastoon 14. tammikuuta 1968.Gardiner, Robert s. 210 == Palvelus == Alus poistettiin palveluksesta 31. maaliskuuta 2006. ==Lähteet== * === Viitteet === Luokka:Alpino-luokan fregatit Luokka:Italialaiset kylmän sodan fregatit
Carabiniere (F581)

Carabiniere (runkonumero F581) oli Italian laivaston vuonna 1968 palvelukseen otettu Alpino-luokan fregatti. == Valmistus == Alus tilattiin Riva Trigososta Cantieri navali Riunitilta, missä köli laskettiin 9. tammikuuta 1965. Se laskettiin vesille 30. syyskuuta 1967 ja liitettiin laivastoon 28. huhtikuuta 1968.Gardiner, Robert s. 210 == Palvelus == Alus poistettiin palveluksesta 19. marraskuuta 2008. ==Lähteet== * === Viitteet === Luokka:Alpino-luokan fregatit Luokka:Italialaiset kylmän sodan fregatit
Caroline Charrière

Caroline Charrière (26. joulukuutahttps://www.fattore.com/CarolineCharriere.htm 1960 FribourgCaroline Charrière: Biographie – 1. lokakuuta 2018) oli sveitsiläinen säveltäjä, huilisti ja kapellimestari. Radio Télévision Suisse: La compositrice et musicienne Caroline Charrière s'est éteinte Charrière opiskeli huilunsoittoa Fribourgin konservatoriossa ja perusti vuonna 1991 Jade-naiskuoron. Hän sai sävellysopetusta Jean Balissat'lta ja omistautui päätoimisesti säveltämiselle vuodesta 2000.Union suisse des chorales: Nécrologie : Caroline Charrière Hän sai hyvän vastaanoton muun muassa teokselleen Le livre de Job (2001) ja sai 2017 toisen palkinnon puhallinkvintetollaan Awakening saksalaisen Furore- musiikinkustantajan ja Saksan armeijan sotilasmusiikkikeskuksen järjestämässäLa Liberté: Un prix de composition pour Caroline Charrière kansainvälisessä sävellyskilpailussa. Charrière kuoli sairastettuaan syöpää. == Lähteet == Luokka:Sveitsiläiset säveltäjät Luokka:Sveitsiläiset huilistit Luokka:Sveitsiläiset kapellimestarit Luokka:Vuonna 1960 syntyneet Luokka:Vuonna 2018 kuolleet
Jean Balissat

Jean Balissat (15. toukokuuta 1936 Lausanne – 16. syyskuuta 2007) oli sveitsiläinen säveltäjä ja kapellimestari.SME – Musinfo: Jean Balissat Balissat opiskeli harmoniaa ja kontrapunktia Lausannessa ennen kuin suoritti sävellys-, orkestrointi- ja orkesterinjohtoopintoja Genevessä. Saadakseen syvempää näkemystä orkesterin toiminnasta hän tutustui myös käyrätorven- ja lyömäsoitintensoittoa. Hän sävelsi musiikkia muun muassa orkesterille, lyömäsoittimille, kamarikokoonpanoille, soolosoittimille ja kuoroille. Hänen työtään oli musiikki vuonna 1977 Veveyssä vietettyä Fête des Vigneronsia varten. Balissat opetti orkestraatiota ja analyysiä konservatorioissa Lausannessa ja Genevessä. Hän toimi monien kokoonpanojen, kuten Landwehr Fribourgin johdossa. Balissat asui vuodesta 1963 Corcelles-le-Joratissa. Hän toimi vuosina 1986–1990 Sveitsin muusikkoliiton ja vuosina 1991–2004 SUISA- järjestön puheenjohtajana. Balissat'n opiskelijoiden joukossa oli Caroline Charrière.Union suisse des chorales: Nécrologie : Caroline Charrière == Lähteet == == Aiheesta muualla == * AllMusic.com: Jean Balissat Luokka:Sveitsiläiset säveltäjät Luokka:Sveitsiläiset kapellimestarit Luokka:Vuonna 1936 syntyneet Luokka:Vuonna 2007 kuolleet